ZEM & VEK (slovensky)

ZEM & VEK je slovenský konšpiračný magazín a spravodajský portál, ktorý bol spolu s jeho šéfredaktorom Tiborom Rostásom opakovane kritizovaný pre šírenie konšpiračných teórií, ruskej propagandy, faktografické zavádzanie, nekorektné narábanie so zdrojmi, ale aj podprahové nabádanie k nenávisti voči menšinám.Łukasz Wenerski, The Visegrad Countries and “Post-Truth” Who is Responsible for Delivering the Kremlin’s Narrative to the Czech Republic, Hungary, Slovakia and Poland? 2017Russian Influence in Central Europe, Prague Security Studies InstituteThal Carson, United We Stand, Divided We Fall: The Kremlin’s Leverage in the Visegrad Countries, CEID, Centre for Euro-Atlantic Integration and Democracy, 2017Matúš Ritomský, Zem a Vek nebezpečných konšpirácií, 2014
Rostas bol obžalovaný a odsúdený (zatiaľ neprávoplatne) zo šírenia extrémistickych materiálov v súbehu s prečinom hanobenia národa, rasy a presvedčenia a prečinu podnecovania k národnostnej, rasovej a etnickej nenávisti.Lucia Osvaldová, Rostas je vinný z hanobenia rasy a národa, Harabina vykázali z miestnosti., Denník N, 16.12.2019
==Konšpiračné teórie==
* David Icke je blázon, ktorý tvrdí, že svet je ovládaný interdimenziálnou rasou reptiliánov (jašterov), ktorí dokážu meniť podobu a Mesiac nie je Mesiac ale vesmírna loď. V roku 2017 o ňom napísal Rostas článok, "Muž, ktorý zázračne zošalel" – napriek tomu Zem & Vek reklamne podporoval jeho prednášky v Bratislave a počas pandémie COVID-19 ho cituje a predstavuje ako "Britského nezávislého novinára", "verejného hovorcu a autora svetoznámych bestsellerov" (koho hovorca?).
* QAnon ("QAnon – falošná alternatíva?" )
* Vražda Jána Kuciaka a Kušnírovej
:* Podľa Zem&Veku mal docestovať "Marcello Fabiani - blízky priateľ Georga Sorosa", ktorý už vraj organizoval viacero prevratov. Ukázalo sa, že takáto osoba neexistuje a na internete po Fabianim (pred článkom od Zem&Veku) nebola ani zmienka.
* SIS spolu s katolíckou cirkvou chcú u nás zriadiť totalitu iluminátovMartin Hanus, V alternatívnom vesmíre nikomu nehrabe, Postoj, 13.12.2016 
* Pád dvojičiek 11. septembra ("Prečo sa pravda o páde Dvojičiek nepresadila ani po 18 rokoch" , zdroj Globalresearch, "911 – lož má veľmi dlhé nohy" , "Hackeri zverejnili časť tajných informácií o 11. septembri" , zdroj RT)
* Chemtrails ("Konečný dôkaz o existencii chemtrails?" , "Riaditeľ CIA priznal existenciu programu Chemtrails" , zdroj aeronet)
* Geoinžinierstvo ("Geoinženýring – cílené změny atmosféry" )
* HAARP ("Ako Nikola Tesla porazil Tretiu ríšu" )
* David Rockefeller vraj mal 7 transplantácií srdca ("Slepé uličky hľadania nesmrteľnosti" ) – nie je to pravda, to len Ján Lakota zrejme naletel na žart satirickej stránky World News Daily Report .
==Antisemitizmus==
* Podľa Rostasa „[Židia] pôsobia ako mimoriadne nebezpečné rozkladné sily a chcú morálne aj materiálne položiť na kolená Slovanov a konkrétne aj Slovákov.“ Okrem toho si to podľa Rostasa „uvedomovala už generácia štúrovcov a slovenských národných buditeľov“, čo bolo jeho alibi pred súdov – on ich vraj „len citoval“. V skutočnosti tieto myšlienky zjavne preberal a vydával za svoje.
* Počas prezidentských volieb 2019 použil Zem & Vek v niekoľkých článkoch fotografiu kandidátky Zuzany Čaputovej digitálne upravenú podľa antisemitských stereotypov - so zakriveným nosom a zväčšenými perami.
* V článku "Nové gulagy" Rostas odkazuje na antisemitský podvrh Protokoly Sionských mudrcov.
==Medicínske nezmysly a klamstvá==
* MMS - propagovali v máji 2014, str. 84-87
* klamstvá o liečbe rakoviny
:* podľa bombastického článku (Jún 2013, zdroj NaturalNews) by podľa štúdie „traja zo štyroch lekárov a vedcov by vo vlastnom prípade chemoterapiu odmietli“; nečudo – išlo iba o jeden konkrétny druh rakoviny (nemalobunkový karcinóm pľúc) a prieskum bol z roku 1986(!) – odvtedy sa už vedecké poznanie a liečba rakoviny trošku posunulaMarian Jánoš, Tibor E. Rostas šíri nebezpečné klamstvá o liečbe rakoviny, 27.11.2014Marian Jánoš, Rostásov mentálny striptíz: bez cenzúry, 2.12.2014Marian Jánoš, Krutý čardáš s onkologickými pacientmi, 11.12.2014
:* podľa ďalšieho článku je vraj 5-ročné prežitie po liečbe chemoterapiou 0,0% pre 9 typov rakoviny, pri 7 typoch je 0,7% – 3,7%. Marian Jánoš, ktorý tieto údaje overoval, zistil, že nejde o percento prežitia, ale o percentuálny príspevok chemoterapie k prežitiu, t.j., o koľko vyššia šanca je, že pacient prežije s chemoterapiou ako bez nej?
:* podľa Rostasa „95 až 97% pacientov konvenčnú liečbu rakoviny neprežije“ (číslo vycucané z prsta); v neskoršej verzií bolo skorigované na 90%, ešte neskôr opravené na 65% – 82%; podľa dát z Národného Onkologického registra je to okolo 50%
* nesmie chýbať rozprávka o členoch kmeňa Hunza z Pakistanu, ktorí sa vraj dožívajú 120 rokov, ženy rodia do 65 rokov a nemajú rakovinu vďaka tomu, že jedia jadierka z marhúľ (zdroj Bádateľ, ktorý to zase prevzal z iných pochybných zdrojov; história tohto hoaxu siaha až 100 rokov do minulosti, keď popredný britský výživový poradca Sir Robert McCarrison naletel báchorkám miestneho kráľaMagdaléna Švecová Aké je tajomstvo dlhovekosti kmeňa z údolia Hunza? Plné klamstiev a výmyslov.)
==„Nezávislosť“==
„Mňa by zaujímalo, [...] či by existoval v Rusku záujem podporovať na Slovensku ľudí, alebo aj médium, ktoré by propagovalo väčšiu vzájomnosť… ale aj nejakú politickú silu, ktorá nie je zatiaľ ešte reálne v parlamente,“ pýtal sa Tibor Eliot Rostas vtedajšieho ruského veľvyslanca na Slovensku Pavla Kuznecova. Totiž „ľudia sa obracajú na výraznú radikálnu alternatívu, ktorá by už bola možno mimo tých klasických zabehnutých politických strán“ a dodal „aby sa naštartovala nejaká iná, nová línia podstatne užšej spolupráce do budúcnosti, pretože naša krajina je zaujímavé geostrategické teritórium, stále a vždy bude.“ Podľa nahrávky rozhovoru takto Rostas žiadal finančnú podporu pre svoj časopis.Ján Benčík Ako je to s údajnou nezávislosťou Tibora Rostása, 22.2.2016Anton Šechovcov, Slovak far right allies of Putin's regime (the case of Zem a Vek), 8.2.2016
Táto otázka prišla po tom, ako Kuznecov priznal, že „Základom zahraničnej politiky Sovietskeho zväzu bývala podpora šírenia ideí komunizmu, socializmu, nášho spôsobu socialistického života, ako sa nám vtedy zdalo, toho najlepšieho, prekvitajúceho systému. Teda hnutie za svetlejšie zajtrajšky v komunizme. Tak to bývalo… A vtedy veľkú časť našej zahraničnej politiky predstavovala podpora komunistických strán, socialistických strán, podpora socialistických krajín, krajín Varšavskej zmluvy, Kuby, Afrických krajín, krajín ktoré žili socialistickou revolúciou. V Afrike to bola Angola, kde sme podporovali pokus o socialistickú revolúciu…“ „Vozili sme v kufríkoch doláre, rozdávali ich vedeniam komunistických strán… Preto aby sme podporili rozširovanie komunistickej, socialistickej revolúcie po celom svete.“
Rostas odvtedy pravidelne lieta do Ruska na akcie, akou je napríklad takzvaný všeslovanský snem, kde sa stretáva s ďalšími prokremeľsky orientovanými postavami.
Dušan Budzák: „Treba povedať, že my už v súčasnosti veľmi intenzívne spolupracujeme zatiaľ predovšetkým s ruskou ambasádou na Slovensku.“Zem a Vek: Naše ambície nemajú hranice
Keď sa Rostasova a Budzákova návšteva Moskvy a ruského veľvyslanectva prevalila, z redakcie odišli Ľubomír Huďo a Ján Gašo. Huďo sa o kauze vyjadril, že “Toto nie je predstava alternatívy, hľadať si nejaký tábor, kde získam pozíciu a odtiaľ zase budem manipulovaný inou stranou... S týmto teda ja nič nemám,.. ani nechcem mať spoločné...”. Zem & Vek obvinil z cenzúry, keďže mu vraj nepovolili v rubrike „Bez masky“ písať kriticky o Vladimirovi Putinovi.
Huďo s Lichtnerom (ktorý odišiel zo Slobodného vysielača) následne založili InfoVojnu.
==Externé odkazy==
* Havranovo: Juraj Smatana vs. Tibor Eliot Rostas
* Rostás (Zem a Vek) žiada ruského veľvyslanca o podporu na médium a politiku
* Lichtner, Huďo a Rostas o kauze s ruskou ambasádou
==Referencie==
Category:Alternative medicine promoters
Category:Anti-vaccination movement
Category:Slovensky